
ЧӐВАШ РЕСПУБЛИКИН
САККУНӖ

ЧӐВАШ РЕСПУБЛИКИН 
"ЧӐВАШ РЕСПУБЛИКИН ТЕРРИТОРИЙӖНЧЕ ЭТИЛ СПИРЧӖ, АЛКОГОЛЬ ТАТА СПИРТ ПУР ПРОДУКЦИ 
ТУСА КӐЛАРАССИНЕ ТАТА УНӐН ҪАВРӐНӐШНЕ ПАТШАЛӐХ ЙӖРКЕЛЕСЕ ТӐРАССИ ҪИНЧЕН" 
САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ
2023 ҫулхи утӑ уйӑхӗн 6-мӗшӗнче
йышӑннӑ

1 статья
Чӑваш Республикин "Чӑваш Республикин территорийӗнче этил спир-чӗ, алкоголь тата спирт пур продукци туса кӑларассине тата унӑн ҫаврӑнӑшне патшалӑх йӗркелесе тӑрасси ҫинчен" 2005 ҫулхи раштав уйӑхӗн 29-мӗшӗнчи 69 №-лӗ саккунне (Чӑваш Республикин Патшалӑх Канашӗн ведомоҫӗсем, 2006, 66 №; 2009, 83 №; 2010, 84 №; 2012, 92 № (I том); Чӑваш Республикин Саккунӗсен пуххи, 2014, 5 №; 2015, 10 №; 2016, 12 №; "Республика" хаҫат, 2017, чӳк уйӑхӗн 8-мӗшӗ; 2018, ҫӗртме уйӑхӗн 27-мӗшӗ; 2020, авӑн уйӑхӗн 
30-мӗшӗ; 2021, ака уйӑхӗн 30-мӗшӗ; 2022, ҫу уйӑхӗн 5-мӗшӗ, раштав уйӑхӗн 22-мӗшӗ) ҫакӑн пек улшӑнусем кӗртес:
1) 2 статьяра:
а) иккӗмӗш абзацра "ӗҫ тӑвакан власть органӗ" сӑмахсене "ӗҫ тӑвакан органӗ" сӑмахсемпе улӑштарас;
ӑ) виҫҫӗмӗш абзацра "ӗҫ тӑвакан власть органӗ" сӑмахсене "ӗҫ тӑвакан органӗ" сӑмахсемпе улӑштарас;
2) 6 статьян саккӑрмӗш абзацӗнче "алкоголь продукцийӗн ҫаврӑнӑшӗ ҫинчен калакан сведенисене" сӑмахсем хыҫҫӑн ", сӑрана тата хӑмла ярса хатӗрленӗ шӗвексене, сидра, пуарене, сим пыла идентификаци хатӗрӗсемпе паллӑ лартас тӗлӗшпе тата сӑрана, сӑра никӗсӗ ҫинче хатӗрленӗ ӗҫмесене тата сахал алкогольлӗ ӗҫмесен хӑш-пӗр тӗсӗсене Раҫҫей Федерацийӗн Правительстви ҫирӗплетнӗ идентификаци хатӗрӗсемпе паллӑ лартмалли правилӑсемпе паллӑ лартнӑ сӑра, хӑмла ярса хатӗрленӗ шӗвексем, сидр, пуаре, сим пыл ҫаврӑнӑшӗ ҫинчен калакан сведенисене тӑратас тӗлӗшпе ҫирӗп йӗркепе пурнӑҫламалли требованисене," сӑмахсем хушса хурас, "ӑна" сӑмаха "вӗсене" сӑмахпа улӑштарас;
3) 12 статьян 1-мӗш пайӗн 2-мӗш пунктӗнче "алкоголь продукцийӗн ҫаврӑнӑшӗ ҫинчен калакан сведенисене" сӑмахсем хыҫҫӑн ", сӑрана тата хӑмла ярса хатӗрленӗ шӗвексене, сидра, пуарене, сим пыла идентификаци хатӗрӗсемпе паллӑ лартас тӗлӗшпе тата сӑрана, сӑра никӗсӗ ҫинче хатӗрленӗ ӗҫмесене тата сахал алкогольлӗ ӗҫмесен хӑш-пӗр тӗсӗсене Раҫҫей Федерацийӗн Правительстви ҫирӗплетнӗ идентификаци хатӗрӗсемпе паллӑ лартмалли правилӑсемпе паллӑ лартнӑ сӑра, хӑмла ярса хатӗрленӗ шӗвексем, сидр, пуаре, сим пыл ҫаврӑнӑшӗ ҫинчен калакан сведенисене тӑратас тӗлӗшпе ҫирӗп йӗркепе пурнӑҫламалли требованисене," сӑмахсем хушса хурас, "ӑна" сӑмаха "вӗсене" сӑмахпа улӑштарас.

2 статья
1. Ҫак Саккун, ҫак статьяпа урӑх вӑхӑтра вӑя кӗртме палӑртнӑ положенисемсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 2-мӗш тата 3-мӗш пункчӗсем 2023 ҫулхи авӑн уйӑхӗн 1-мӗшӗнчен пуҫласа вӑя кӗреҫҫӗ.

	Чӑваш Республикин
Пуҫлӑхӗ
	
О. Николаев



Шупашкар хули
2023 ҫулхи утӑ уйӑхӗн 7-мӗшӗ

